Evakuerte boligblokk etter brann i leilighet
- Det brøt ut brann i en leilighet, og vi har fått evakuert hele boenheten der 39 personer er registrert bosatt. Alle i den aktuelle leiligheten har kommet seg ut og det er ikke personskade, sier operasjonsleder Per Stenslett i Romerike politidistrikt til NTB. Politiet ble varslet om brannen like før klokka 23.30, og en halvtime senere var brannen slukket. Brannvesenet drev da med etterslokking. Det er uklart om noen av de evakuerte får lov til å flytte inn igjen i løpet av natten.
En boligblokk på Kjeller i Akershus ble evakuert etter at det brøt ut brann i en leilighet sent torsdag kveld.